open-index/open-wikipedia-markdown huggingface dataset:
ლეგენდა მაძიებელზე (ეპიზოდების სია)

მინი|მარჯვნივ|250პქ|სერიალის ლოგო
„**ლეგენდა მაძიებელზე**“ () — ფანტასტიკური ჟანრის სათავგადასავლო ტელესერიალი, რომელიც დაფუძნებულია ტერი გუდკაინდის  წიგნების სერიაზე „ჭეშმარიტების მახვილი“

სერიალი ეთერში პირველად გავიდა 2008 წლის 1 ნოემბერს. მეორე სეზონი დასრულდა 2010 წლის 22 მაისს. რის შემდეგაც გავრცელდა ინფორმაცია, რომ სერიალი დაიხურა და მესამე სეზონი აღარ გამოვა.. 
ამ ინფორმაციამ გამოიწვია პროტესტი სერიალის ფანებისა, რომლებმაც წამოიწყეს კამპანია ლოზუნგით „გადავარჩინოთ ჩვენი მაძიებელი“ () .

## ეპიზოდების სია  
### პირველი სეზონი (2008–2009) 
პირველ სეზონში რიჩარდ საიფერი იგებს, რომ ის არის მაძიებელი და წინასწაემეტყველების მიხედვით მან უნდა დაამარცხოს ტირანი დარკენ რალი. 
ამ მისიის შესრულებაში მას ეხმარებიან აღმსარებელი კალან ამნელი და პირველი რანგის ჯადოქარი ზედიკუს ზულ ზორანდერი

### მეორე სეზონი (2009–2010) 
მაძიებელმა დაამარცხა დარკენ რალი, თუმცა მას ახალი მტერი გამოუჩნდა ქვესკნელის მბრძანებლის სახით. მის დასამარცხებლად მაძიებელმა უნდა იპოვოს "ცრემლების ქვა".

მეორე სეზონში მაძიებლის გუნდს უერთდება კარა - მორდ-სითი, რომელიც მანამდე დარკენ რალს ემსახურებოდა.

## სქოლიოს სია 
კატეგორია:ჭეშმარიტების მახვილი
გეოსფეროები

მინი|320პქ|მარჯვნივ|დედამიწის სტრუქტურა
**გეოსფეროები** (ბერძნ. ge – მიწა და spháira – სფერო) — სხვადასხვა სიმკვრივისა და შედგენილობის კონცენტრული (დაახლოებით სფერული) გარსები, რომელთაგანაც შედგება დედამიწის სფერო. პერიფერიიდან დედამიწის ცენტრისაკენ განლაგებულია: დედამიწის ატმოსფერო, ჰიდროსფერო, დედამიწის ქერქი, დედამიწის მანტია და ბირთვი. არეს, სადაც გავრცელებულია ორგანიზმები (ატმოსფეროს ქვედა ნაწილი, მთელი ჰიდროსფერო და დედამიწის ქერქის ზედა ნაწილი), ბიოსფეროს უწოდებენ. ცენტრალური ადგილი უკავია დედამიწის სფერულ ბირთვს, რომლის რადიუსია დაახლოებით 3470 კმ. იგი იმყოფება 2900 კმ სიღრმეზე. უფრო მაღლა განლაგებულია დედამიწის მანტია, რომელიც 5-75 კმ სიღრმეზე დედამიწის ქერქს გამოეყოფა მოხოროვიჩიჩის ზედაპირით. მანტიის ზედა ნაწილთან ერთად დედამიწის ქერქი ერთიანდება დედამიწის მყარ გარსში — ლითოსფეროში. გარეგანია პლანეტის წყლის გარსი — ჰიდროსფერო და აიროვანი გარსი ატმოსფერო. პირველი წყვეტილად არის განლაგებული ატმოსფეროსა და დედამიწის ქერქს შორის; ხოლო მეორე ჰაერის გარსია და დედამიწას აკრავს ირგვლივ, ამასთანავე მასთან ერთად ბრუნავს. ორივე გარსი რთული აგებულებისაა, და იყოფიან თავის მხრივ, შემადგენელ ნაწილებად. მაგალითად, დედამიწის ქერქში არსებული მრავალწლოვანმზრალი ქანების ფენას — კრიოსფერო ეწოდება, ხოლო ხმელეთის ზედა თხელ და ნოყიერ ფენას — პედოსფერო.

## იხილეთ აგრეთვე
* დედამიწის სტრუქტურა
* გეოგრაფიული გარსი

## რესურსები ინტერნეტში
* გეოსფეროები – გეოლოგიური ენციკლოპედია 

## სქოლიო
კატეგორია:გეოფიზიკა
კატეგორია:დედამიწის აგებულება
ელვა (ქალაქი)

**ელვა** () — ქალაქი ესტონეთში, ტარტუმაას მაზრაში. 2010 წლის მონაცემებით, მოსახლეობა 5 762 ადამიანს შეადგენს, ფართობი 9,92 კმ²-ია. 

ელვაში ორი დიდი ტბა მდებარეობს. ვერევის ტბას ქვიშიანი, საკმაოდ განვითარებული პლაჟი აქვს, რომელიც ძალზედ პოპულარულია ზაფხულში, ამ დროს აქ იმართება სხვადასხვა ღონისძიება ღია ცის ქვეშ. მეორე, არბის ტბას ლელქაშიანი სანაპირო აქვს. 

მას შემდეგ, რაც 1886-1889 წლებში ტარტუ-ვალგის რკინიგზა დასრულდა, მალევე ჩაეყარა საფუძლევი ელვასაც. ერთ-ერთ ესტონურ გაზეთში ის პირველად 1889 წელს იხსენიება. სახელი ეწოდა მდინარე ელვასგან. 1913 წელს გაიხსნა ორსაფეხურიანი სკოლა. 1938 წელს მიენიჭა ქალაქის სტატუსი.

## დაძმობილებული ქალაქები
* კემპელე, ფინეთი
* კრისტინეჰამნი, შვედეთი
* სალო, ფინეთი

## იხილეთ აგრეთვე
* ესტონეთის ქალაქების სია

## რესურსები ინტერნეტში
*

კატეგორია:ესტონეთის ქალაქები
ირაკლი ციციშვილი (პედიატრი)

**ირაკლი ციციშვილი** (დ. 12 სექტემბერი, 1922, თბილისი — გ. 19 იანვარი, 2013, თბილისი) — ქართველი ექიმი-პედიატრი, თბილისის საპატიო მოქალაქე (1999), ღირსების ორდენის კავალერი (1997).

## ბიოგრაფია 
დაიბადა 1922 წელს თბილისში, არტილერიის ოფიცრის ოჯახში; რუსეთ-თურქეთის 1877-1878 წლების ომის გმირის, გენერალ-მაიორ მიხეილ ციციშვილის შვილიშვილი. 1937 წელს დაუპატიმრეს და დაუხვრიტეს მამა დავით ციციშვილი, ბიძა ილია ციციშვილი, დეიდა და სიძე. ამავე წელს მეგობრებთან ერთად დააარსა ორგანიზაცია, რომლის მიზანიც საქართველოს საბჭოთა კავშირისგან გამოყოფა იყო. დააპატიმრეს 1938 წელს და იმავე წელს გაათავისუფლეს. 1946 წელს დაამთავრა თბილისის სამედიცინო ინსტიტუტის პედიატრიის ფაკულტეტი. ეწეოდა პედაგოგიურ მოღვაწეობას თბილისის სამედიცინო ინსტიტუტის პედიატრიის კათედრაზე. 1992–1994 წლებში იყო ამავე კათედრის გამგე, 1960–1962 წლებში — პედიატრიის სამეცნიერო ინსტიტუტის დირექტორი. პარალელურად მუშაობდა ჯანდაცვის სამინისტროს მე–4 სამმართველოს კონსულტანტად. 2008 წლიდან იყო საქართველოს პედიატრიული აკადემიის პრეზიდენტი. გამოქვეყნებული ჰქონდა 100–ზე მეტი სამეცნიერო შრომა და 2 მონოგრაფია. დაჯილდოებული იყო ღირსებისა (1997) და ბრწყინვალების საპრეზიდენტო (2012) ორდენებით.

## რესურსები ინტერნეტში
## სქოლიო 
კატეგორია:დაბადებული  12 სექტემბერი
კატეგორია:დაბადებული 1922
კატეგორია:გარდაცვლილი  19 იანვარი
კატეგორია:გარდაცვლილი 2013
კატეგორია:თბილისში დაბადებულები
კატეგორია:ქართველი პედიატრები
კატეგორია:თბილისის საპატიო მოქალაქეები (1999)
ი
კატეგორია:ბრწყინვალების საპრეზიდენტო ორდენის კავალრები
კატეგორია:საქართველოს ღირსების ორდენის კავალრები
მარტ რაუდი

**მარტ რაუდი** (დ. 14 სექტემბერი, 1903, ვილიანდის რაიონი — გ. 6 ივლისი, 1980, ტალინი) — ესტონელი მწერალი. საბავშვო მწერალ ენო რაუდის მამა. 

1924-1925 წწ. სწავლობდა ტარტუს უნივერსიტეტში. ლექსთა პირველი კრებული „მირაჟები“ 1924 წელს გამოსცა. 

## პოეტური კრებულები 
* შორეული წრე – (1935)
* საბრძოლო სიტყვა – (1943)
* ახალი ხიდები – (1945)
* ოქროს შემოდგომა – (1966)

## რომანები 
* ნაჯახი და მთვარე – (1935)
* ბაზარი – (1937) 

## ლიტერატურა
კატეგორია:ესტონელი მწერლები
კატეგორია:დაბადებული 1903
კატეგორია:გარდაცვლილი 1980
კატეგორია:მწერლები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:წითელი ვარსკვლავის ორდენის კავალრები
ასტერიქსი და კლეოპატრა

„**ასტერიქსი და კლეოპატრა**“ () — რიგით მეექვსე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1963, გამოშვებები 215-257), ხოლო ალბომის სახით გამოიცა 1965 წელს, გამომცემლობის Hachette მიერ.

სიუჟეტის მიხედვით, იულიუს კეისარი ხვდება კლეოპატრას. ამ შეხვედრისას იმპერატორი ეგვიპტელთა შესაძლებლობებში ეჭვს შეიტანს, რასაც მოჰყვება სანაძლეო - კლეოპატრა შეჰპირდება, რომ 3 თვეში ალექსანდრიაში ააშენებს დიდ სასახლეს. არქიტექტორი ედიფისი იპოვის გამოსავალს - იგი გალებს ესტუმრება, ჯადოსნური სასმელისათვის, რომლის დახმარებით იმედოვნებს სასახლის უმოკლეს ვადებში დასრულებას.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1965 წლის წიგნები
კატეგორია:1965 წლის კომიქსები
ასტერიქსის ტური გალიის გარშემო

„**ასტერიქსის ტური გალიის გარშემო**“ () — რიგით მეხუთე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1963, გამოშვებები 172-213), ხოლო ალბომის სახით გამოიცა 1964 წელს, გამომცემლობის Hachette მიერ.

სიუჟეტის მიხედვით, რომაელების მხრიდან გალების სოფელზე მორიგი წარუმატებელი იერიშის შემდეგ, რომაელები აგებენ დიდ კედელს, რომელმაც გალები თითქოს უნდა მოარიდოს დანარჩენ ტერიტორიებს. მიუხედავად ამისა, ასტერიქსი და ობელიქსი მოივლიან მთელ გალიას და აგროვებენ აქა თუ იქ სტუმრობის არტეფაქტებს, რასაც მოჰყვება რომაელთა დამარცხება.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1965 წლის წიგნები
კატეგორია:1965 წლის კომიქსები
ვერევის ტბა

**ვერევის ტბა** (), აგრეთვე ცნობილი როგორც **ელვის ტბა** — ტბა სამხრეთ ესტონეთში, ქალაქ ელვას დასავლეთით. ფართობი 11,7 ჰა.

ტბას ქვიშიანი, საკმაოდ განვითარებული პლაჟი აქვს, რომელიც ძალზედ პოპულარულია ზაფხულში, ამ დროს აქ იმართება სხვადასხვა ღონისძიება ღია ცის ქვეშ.

## იხილეთ აგრეთვე
* ესტონეთის ტბების სია

## რესურსები ინტერნეტში
* Verevi järv 

კატეგორია:ესტონეთის ტბები
არბის ტბა

**არბის ტბა** () — ტბა სამხრეთ ესტონეთში, ქალაქ ელვის შუაგულში. მდებარეობს ზღვის დონიდან 42,5 მეტრზე, ფართობი 6 ჰა. სანაპირო ლელქაშიანია.

## იხილეთ აგრეთვე
* ესტონეთის ტბების სია

## სქოლიო
კატეგორია:ესტონეთის ტბები
კატეგორია:ტბები ანბანის მიხედვით
გიორგი ჯანელიძე (ფეხბურთელი)

**გიორგი ჯანელიძე** (დ. 25 სექტემბერი, 1989, თბილისი) — ქართველი ფეხბურთელი, ნახევარმცველი. 2022 წლიდან იცავს ქობულეთის „შუქურას“ ღირსებას.

## კარიერა 
გიორგი ჯანელიძემ კარიერა ვაკის საფეხბურთო სკოლაში დაიწყო, საიდანაც „ნორჩ დინამოელში“ გადავიდა. შემდეგ კარიერა განაგრძო „ვიტ ჯორჯიაში“, სადაც ყველა ასაკობრივ გუნდში ითამაშა, ბოლოს კი მთავარი გუნდის კაპიტნის სამკლავურიც დაიმსახურა. 2012–2013 წლების სეზონში იჯარით იმყოფებოდა რუსულ „ნეფტეხიმიკში“, სადაც მხოლოდ 2 მატჩი ჩაატარა. 2013 წლიდან დაბრუნდა „ვიტ ჯორჯიაში“ და თამაში ისევ ძირითად შემადგენლობაში განაგრძო. 2014 წლის იანვრიდან თბილისის „დინამოს“ ფეხბურთელია.

ეროვნულ ნაკრებში ჩაატარა მხოლოდ 1, ამხანაგური მატჩი მოლდოვის წინააღმდეგ (2:0), სადაც 86-ე წუთზე შეცვალა ზურაბ ხიზანიშვილი.

## ტიტულები 
* უმაღლესი ლიგა ჩემპიონი (1): 2013/2014
* საქართველოს თასის გამარჯვებული (2): 2009/2010, 2013/2014
* საქართველოს სუპერთასის გამარჯვებული (2): 2009/2010, 2014/2015
* საქართველოს სუპერთასის ფინალისტი (1): 2010/2011

## რესურსები ინტერნეტში 
* Transfermarkt
* Soccerway

## სქოლიო 
კატეგორია:დაბადებული 25 სექტემბერი
კატეგორია:დაბადებული 1989
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ნორჩი დინამოელის ფეხბურთელები
კატეგორია:ვიტ ჯორჯიას ფეხბურთელები
კატეგორია:თბილისის დინამოს ფეხბურთელები
კატეგორია:ნეფტეხიმიკის ფეხბურთელები
კატეგორია:ბოლნისის სიონის ფეხბურთელები
კატეგორია:ფოთის კოლხეთის ფეხბურთელები
კატეგორია:ბათუმის დინამოს ფეხბურთელები
კატეგორია:ქუთაისის ტორპედოს ფეხბურთელები
კატეგორია:თელავის ფეხბურთელები
კატეგორია:ქობულეთის შუქურას ფეხბურთელები
კატეგორია:ცოცხალი ადამიანები
NGC 67

**NGC 67** — გალაქტიკა ანდრომედას თანავარსკვლავედში. აღმოჩენის თარიღია 1855 წლის 7 ოქტომბერი. ეს ობიექტი შედის ახალ საერთო კატალოგში.

## იხილეთ აგრეთვე
*მესიეს ობიექტების სია
*ახალი საერთო კატალოგი

## რესურსები ინტერნეტში
* ინფორმაცია ინგლისურად და ფრანგულად ორიგინალი ახალი საერთო კატალოგიდან

კატეგორია:გალაქტიკები
კატეგორია:ანდრომედეს თანავარსკვლავედი
ხმალი და ვარდი

„**ხმალი და ვარდი**“ () — რიგით 29-ე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი გამოიცა 1991 წელს, გამომცემლობის Les Éditions Albert René მიერ.

სიუჟეტის მიხედვით, გალების სოფელში სკოლის მასწავლებლის სახით ჩნდება ახალგაზრდა მაესტრია, რომელიც ასტერიქსს შეუყვარდება. მაგრამ ფემინისტი მაესტრია მთელი სოფლის ქალბატონებს მამაკაცებზე დომინირებისკენ უბიძგებს. ყველა მამაკაცი ტოვებს სოფელს. ამასობაში იულიუს კეისარი გადაწყვიტავს, სოფლის რომაელი ქალების დახმარებით დამორჩილებას. სოფელში მისული რომაელები შეხვდებიან ადგილობრივ ქალბატონებს და, ნაცვლად ბრძოლისა, დაკავებულები არიან ლუტეციის მოდის უკანასკნელი ნიმუშების შეძენით, რასაც მოჰყვება მათი სოფლიდან მშვიდობიანი წასვლა. მამაკაცები სოფელში ბრუნდებიან, ხოლო მთელი რომი კეისარს დასცინის, ვინაიდან მისი მხრიდან უკიდურეს ნაბიჯად იქცა სოფლის ქალების დახმარებით აღება.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1991 წლის წიგნები
ალექსანდრე ტუღუში

მინი|ვიცე-პოლკოვნიკი ალექსანდრე ტუღუში
**ალექსანდრე ტუღუში** (დ. 15 მაისი, 1976, ოზურგეთი) — ქართველი სამხედრო ოფიცერი, საქართველოს შეიარაღებული ძალების პოლკოვნიკი, რუსეთი-საქართველოსა და ავღანეთის ომების მონაწილე.

საქართველოს შეიარაღებულ ძალებშია 1997 წლიდან. მონაწილეობდა საქართველოს მიერ საერთაშორისო სამხედრო ოპერაციებში გაგზავნილ ყველა მისიაში. იბრძოდა 2008 წელს ცხინვალის რეგიონში რუსეთის ჯარების წინააღმდეგ. 2009 და 2011 წლებში ავღანეთში მეთაურობდა საქართველოს არმიის 31-ე ბატალიონს. 2011 წლის დეკემბერში მძიმედ დაიჭრა ნაღმზე აფეთქების დროს. დაკარგა ორივე ქვედა კიდური. გადიოდა ხანგრძლივი მკურნალობისა და რეაბილიტაციის კურსს გერმანიასა და ამერიკის შეერთებულ შტატებში, სადაც მოინახულეს საქართველოს პრეზიდენტმა მიხეილ სააკაშვილმა, ამერიკის პრეზიდენტმა ბარაკ ობამამ, თავდაცვის მდივანმა ლეონ პანეტამ და სხვა მაღალჩინოსნებმა. დაჯილდოებულია ვახტანგ გორგასლის პირველი ხარისხის ორდენით (2012), წმინდა გიორგის სახელობის გამარჯვების ორდენით (2013) და სხვა სახელმწიფო და საბრძოლო ჯილდოებით. რეაბილიტაციის შემდეგ განაგრძო სამსახური საქართველოს შეიარაღებული ძალების გაერთიანებულ შტაბში.

## რესურსები ინტერნეტში 
*კობა ლიკლიკაძე, ქართველი ოფიცერი, რომელსაც მსოფლიოს სამხედრო ელიტა იცნობს. რადიო „თავისუფლება“ RFE/RL, 22.04.2012.
*ოზურგეთელი ალექსანდრე ტუღუში ვახტანგ გორგასლის I ხარისხის ორდენით დააჯილდოეს. გაზეთი „ალიონი“, 05.02.2012.

კატეგორია:ქართველი სამხედრო მოღვაწეები
კატეგორია:დაბადებული 1976
კატეგორია:ოზურგეთში დაბადებულები
კატეგორია:დაბადებული 15 მაისი
ჰამადა

მინი|ჰამადა 
**ჰამადა** () — უდაბნოს ქვიანი სივრცეები მეტწილად საჰარაში. უდაბნოს ლანდშაფტის ტიპია. დამახასიათებელია უნაყოფო მყარი და ქვიან-ქვიშიანი, მცენარეულობას მოკლებული ზედაპირი. გვხვდება ქვიან და კლდოვან უდაბნოებში, საჰარაში (რამდენიმე ათეულ კილომეტრზე), ავსტრალიის უდაბნოებში და ლიბიაში. ჰამადას ზოგჯერ უწოდებენ რეგს (გამოითქმის როგორც „ხალიჩა“), თუმცა ეს უკანასკნელი მიეკუთვნება უფრო ქვიან ვაკეს, ვიდრე ზეგანს. ჰამადას ზედაპირზე შეინიშნება ქვაფენილები. საჰარაში არსებული ჰამადები ცარცული, ოლიგოცენური, მიოცენური და პლიოცენური ასაკისაა, ან მეოთხეული პერიოდისა. ტერმინი „ჰამადა“ აგრეთვე იხმარება ქვიანი უდაბნოების აღსანიშნავად.

## სქოლიო
კატეგორია:გეომორფოლოგია
NGC 100

**NGC 100** — გალაქტიკა თევზების თანავარსკვლავედში. აღმოჩენის თარიღია 1885 წლის 10 ნოემბერი. ეს ობიექტი შედის ახალ საერთო კატალოგში.

## იხილეთ აგრეთვე
* მესიეს ობიექტების სია
* ახალი საერთო კატალოგი

## რესურსები ინტერნეტში
* ინფორმაცია ინგლისურად და ფრანგულად ორიგინალი ახალი საერთო კატალოგიდან

კატეგორია:გალაქტიკები
კატეგორია:თევზების თანავარსკვლავედი
Libellus de medicinalibus indorum herbis

thumb|right|კოდექსის გვერდი. მცენარეებიის *tlahçolteoçacatl, tlayapaloni, axocotl* და *chicomacatl* გამოსახულება

**Libellus de medicinalibus indorum herbis** () — აცტეკური სამკურნალო წიგნი, რომელიც შეიცავს გამოსახულებებსა და აღწერებს სამკურნალო მცენარეებისა, რომლებსაც იყენებდნენ კოლუმბამდელ მექსიკაში. წარმოადგენს მარტინ დე კრუსის კოდექსის ორიგინალიდან ლათინურზე თარგმანს. წიგნი ითარგმნა 1552 წელს ხუან ბადიანოს მიერ. ორიგინალი ნაუატლზე არ შემორჩენილა.

## დასახელება 
ლათინური დასახელების პარალელურად, ხელნაწერი ცნობილია მთარგმნელის სახელით, აგრეთვე, როგორც *კრუს-ბადიანოს კოდექსი*. ლიტერატურაში ხელნაწერი მოიხსენიება, როგორც *ბარბერინის კოდექსი*, XVII საუკუნეში მისი ერთ-ერთი მფლობელის სახელის — კარდინალ ფრანჩესკო ბარბერინის (1597-1679) — მიხედვით.

## ისტორია 
წიგნი შედგა და გადაითარგმნა დონ ფრანცისკო დე მენდოსას — ახალი ესპანეთის პირველი გუბერნატორის შვილის — შეკვეთით. მენდოსამ ხელნაწერი გაგზავნა ესპანეთში, სადაც ის სამეფო ბიბლიოთეკაში ინახებოდა. სავარაუდოდ XVII საუკუნის დასაწყისში ხელნაწერი აღმოჩნდა მეფე ფილიპე IV-ის ექიმის, დიეგო დე კორტავილა-ი-სანაბრიას, ხელში. შემდეგ ხელნაწერი კარდინალ ბარბერინის კრებულში აღმოჩნდა. 1902 წელს ბარბერინის კრებული შევიდა ვატიკანის ბიბლიოთეკაში. 1990 წელს პაპმა იოანე პავლე II-მ ხელნაწერი მექსიკაში დააბრუნა, სადაც ის მეხიკოში, ანთროპოლოგიის ეროვნულ მუზეუმში ინახება.

XVII საუკუნეში კარდინალ ბარბერინის მდივანმა — კასანო დალ პოცომ (1588-1657) გააკეთა ხელნაწერის ასლი, რომელიც მის ბიბლიოთეკასთან ერთად აჩუქეს რომის პაპ კლემენტ XI-ს. მისმა ძმისშვილმა მიჰყიდა ხელნაწერი დიდი ბრიტანეთის მეფე ჯორჯ III-ს, ამჟამად ეს ასლი ინახება სამეფო ბიბლიოთეკაში, უინძორში.

კიდევ ერთი ასლი გააკეთა ფრანჩესკო დე სტელუჩიმ, დეი ლინჩეის ეროვნული აკადემიის წევრმა, მაგრამ ამჟამად ეს ასლი დაკარგულია.

XX საუკუნეში კრუს-ბადიანოს კოდექსი დიდი პოპულარობით სარგებლობდა: ორჯერ გამოიცა ესპანურ თარგმანში (1952, 1964) და სამჯერ — ინგლისურში (1939, 1940, 2000).

## თარგმანები 
## ლიტერატურა 
* Byland, Bruce (2000). „Introduction to the Dover Edition“. An Aztec Herbal: The Classic Codex of 1552. Mineola, New York: Dover.
* Garritz Ruiz, Andoni y Chamizo, José Antonio (1997). Del tequesquite al ADN. Algunas facetas de la química en México. México, Distrito Federal. ISBN 968-16-5232-0.

კატეგორია:აცტეკები
კატეგორია:მესოამერიკული კოდექსები
ბოზა

thumb|160px|ბოზა
**ბოზა** (, , ,  ) — ფერმენტირებული სასმელი, პოპულარული ბალკანეთში, თურქეთში და რამდენიმე ცენტრალური აზიის ქვეყანაში. მზადდება დუღილის მეთოდით ხორბლისგან, სიმინდისგან ან ფეტვისგან, ჩვეულებრივ შეიცავს 1% ალკოჰოლს და აქვს ოდნავ მჟავე ტკბილი არომატი. სხვადასხვა ქვეყნებში დამზადების რეცეპტი ცოტათი სხვანაირია. არსებობს ბოზას რამდენიმე სახეობა, რომელთაგან ყველაზე ცნობილია ბულგარული, ალბანური და თურქული ბოზა.

## ისტორია
ფერმენტირებული ხორბლის ფქვილის (ზოგადად ფეტვის) სასმელები ჯერ კიდევ ძვ. წ. IX ან VIII ათასწლეულებიდან იწარმოებოდა ადგილობრივი მკვიდრი ანატოლიელებისა და მესოპოტამიელების მიერ და ძვ. წ. IV საუკუნეში ასევე ქსენოფონტიც ახსენებს, თუ როგორ შეინახეს და გააციეს მომზადებული სასმელები ქოთნებში, რომლებიც მიწაში ჩაფლეს. არსებობს ცნობები აქადურ და შუმერულ ტექსტებში, სადაც ბოზა მოხსენიებულია, როგორც „ნადუღარი (დაფქული) ფეტვის სასმელი“ და სადაც მისი სახელი იყო *arsikku* და *ar-zig*. [thumb|left|200px|ბოზათი მოვაჭრე თურქი. [ბუქარესტი 1880 წელი]] ის აღარ არსებობდა X საუკუნემდე სანამ ეს სასმელი არ იქნა გამოგონილი როგორც ბოზა, რომელიც ცენტრალური აზიის თურქების საერთო სასმელი გახდა. მოგვიანებით, ის გავრცელდა კავკასიასა და ბალკანეთში. თავისი ოქროს ხანა ბოზამ ოსმალეთის იმპერიის დროს ჰპოვა და ოსმალეთის ადრეული პერიოდიდან ბოზას დამზადება ქალაქების ერთ-ერთი მთავარი დარგი გახდა. XVI საუკუნემდე ბოზა თავისუფლად ისმეოდა ყველგან, მაგრამ ეგრეთ წოდებული *თათრული ბოზას* გაკეთების ჩვეულებამ რომელიც ოპიუმს შეიცავდა, გამოიწვია ხელისუფლების უკმაყოფილება და სასმელი აკრძალულ იქნა სულთან სელიმ II-ის (1566–1574) მიერ. მან განსაზღვრა უალკოჰოლო რძის ფერი ტკბილი ბოზას სახეობა, რომელსაც უმეტესწილად ალბანელები ამზადებდნენ.

XVII საუკუნეში სულთანმა მეჰმედ IV-მ აკრძალა ალკოჰოლური სასმლელები მათ შორის ბოზაც და ყველა ბოზას მაღაზია დაკეტა. XVII საუკუნის თურქი მოგზაური ევლია ჩელები მოგვითხრობს რომ ბოზა ფართოდ ისმეოდა იმ დროს და რომ მარტო სტამბოლში 300 ბოზას მაღაზია არსებობდა, რომელნიც 1005 ადამიანს ასაქმებდა. ამ პერიოდში ბოზა ფართოდ გავრცელებული იყო იანიჩარებში. ბოზა ალკოჰოლის მცირე დოზას შეიცავდა, იმ დრომდე სანამ ის არ მოიხმარებოდა დიდი რაოდენობით, რათა სიმთვრალე გამოეწვია, ის ნებადართული იყო, იმის საფუძველზე რომ ის იყო სხეულის ტემპერატურის მომმატებელი და გამაძლიერებელი სასმელი ჯარისკაცებისთვის. XIX საუკუნეში  ოსმალეთის სასახლისთვის სასურველი ტკბილი და უალკოჰოლო ბოზა სულ უფრო პოპულარული ხდებოდა, მაშინ როდესაც ბოზას მჟავე და ალკოჰოლური სახე დაკნინებას გზაზე იდგა. 1876 წელს ძმებმა ჰაჯი იბრაჰიმმა და ჰაჯი სადიკმა სტამბოლის ვეფას რაიონში „Direklerarası„-ის გასართობ ცენტრთან ახლოს დააარსეს ბოზას მაღაზია. ეს ბოზა თავისი სქელი შემადგენლობითა და მჟავე გემოთი, მთელ ქალაქში გახდა პოპულარული, ეს მაღაზია ბოზას მაღაზიებიდან ერთადერთია რომელიც იმ დროიდან დღემდე ფუნქციონირებს. დღეს ამ მაღაზიას ჰაჯი სადიკისა და ჰაჯი იბრაჰიმის შვილთაშვილების შვილთაშვილები მართავენ.

## სქოლიო
კატეგორია:ალკოჰოლური სასმელები
გაქცეული მატარებელი

**გაქცეული მატარებელი** ()  — ანდრეი კონჩალოვსკის 1985 წლის თრილერი. ფილმი გადმოსცემს ორი პატიმრის ისტორიას. ისინი მკაცრი რეჟიმის ციხიდან გარბიან და მატარებელს შეაფარენ თავს. თუმცა აღმოჩნდება, რომ მატარებელს მემანქანე არ ჰყავს. ვოითი და რობერტსი ნომინირებული იყვნენ ოსკარზე. ვოითმა მიიღო ოქროს გლობუსის ჯილდო დრამაში შესრულებული მამაკაცის საუკეთესო როლისთვის.

## რესურსები ინტერნეტში
* 
* 

კატეგორია:1985 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
Renaissance Pictures

**Renaissance Pictures** — ამერიკული კინო-კომპანია. დააარსეს რეჟისორმა სემ რეიმიმ, პროდიუსერმა რობერტ ტაპერტმა და მსახიობმა ბრიუს კემპბელმა 1979 წლის 10 აგვისტოს, რათა ეწარმოებინათ საშინელებათა ფილმი „ბოროტი მიცვალებულები“ (ინგლ. The Evil Dead). ამას მოჰყვა ფილმები „ბოროტი მიცვალებულები 2“ (1987) და „ბნელეთის არმია“ (1992). კომპანიამ დაარსებიდან დღემდე მრავალი ფილმი აწარმოა. ამჟამად რეიმი და ტაპერტი მუშაობენ საშინელებათა ფილმების შექმნაზე.

## რესურსები ინტერნეტში
* Renaissance Pictures Internet Movie Database

კატეგორია:ამერიკული კინოკომპანიები
მე, ბებია, ილიკო და ილარიონი (რომანი)

**მე, ბებია, ილიკო და ილარიონი** — ნოდარ დუმბაძის პირველი და ყველაზე პოპულარული რომანი, რომელმაც მწერალს აღიარება მოუტანა. „მე, ბებია, ილიკო და ილარიონი“ დუმბაძის ყველაზე იუმორისტული ნაწარმოებია რომანის მიხედვით 1962 წელს გადაიღეს ამავე სახელწოდების ფილმი (რეჟისორი თენგიზ აბულაძე).

## სიუჟეტი 
ნაწარმოების მოქმედება დიდი სამამულო ომის დროს ვითარდება. ნაწარმოების მთავარი გმირი, მთხრობელი ზურიკელა ვაშალომიძე გურიის სოფელ ხიდისთავში ცხოვრობს ოლღა ბებიასთან ერთად. ბებიას შვილიშვილის აღზრდაში მეზობლები, ილიკო და ილარიონი ეხმარებიან. ილიკო და ილარიონი იუმორით სავსე ადამიანები არიან, ერთმანეთთან საოცრად თბილი ურთიერთობა აქვთ და ამავე დროს სულ კამათობენ. ზურიკელას უყვარდება თანაკლასელი გოგონა მერი, წერს პირველ ლექსს, აბარებს მისაღებ გამოცდებს. იგი უმაღლესის დამთავრების შემდეგ კვლავ სოფელს უბრუნდება და მზადაა, სიკეთის მარცვალი ჩააგდოს ცხოვრების საკუთარ ხნულში. რომანი სრულდება ზურიკელას ბებიის სიკვდლით.

## ლიტერატურა
**ნოდარ დუმბაძე*, რჩეული ნაწერები სამ ტომად, ტ. I, — თბილისი, „მერანი“, 1960

## რესურსები ინტერნეტში
*
*რომანი პროექტ „ბუკიზე“ 
*მე, ბებია, ილიკო და ილარიონი  წიგნების ონლაინ-მაღაზიაში

## სქოლიო
კატეგორია:ნოდარ დუმბაძის ნაწარმოებები
კატეგორია:ქართული რომანები
კატეგორია:ფილმებად ადაპტირებული რომანები
კატეგორია:1960 წლის რომანები
კატეგორია:ავტობიოგრაფიული რომანები
კატეგორია:ანტიმილიტარისტული რომანები
მე ვხედავ მზეს (რომანი)

**მე ვხედავ მზეს** — ნოდარ დუმბაძის რიგით მეორე რომანი. ნაწარმოების მოქმედება ვითარდება დიდი სამამულო ომის დროს, გურიის ერთ-ერთ სოფელში. რომანის მთავარი გმირია ბრმა ხატია, რომელიც, როგორც თვითონ ამბობს, მხოლოდ მზეს და მის შეყვარებულს, სოსოიას, ხედავს.

## ლიტერატურა
**ნოდარ დუმბაძე*, რჩეული ნაწერები სამ ტომად, ტ. I, — თბილისი, „მერანი“, 1982

## რესურსები ინტერნეტში
*რომანი პროექტ „ბუკიზე“ 
*მე, ბებია, ილიკო და ილარიონი  წიგნების ონლაინ-მაღაზიაში

კატეგორია:ნოდარ დუმბაძის ნაწარმოებები
კატეგორია:ქართული რომანები
კატეგორია:ფილმებად ადაპტირებული რომანები
კატეგორია:1962 წლის რომანები
კატეგორია:ავტობიოგრაფიული რომანები
კატეგორია:ანტიმილიტარისტული რომანები
ანდრუსოვოს დაზავება

[thumb|right|300px|ანდრუსოვოს დაზავების შედეგად [რეჩ პოსპოლიტას ტერიტორიული დანაკარგები: სმოლენსკის ოლქი, ბრიანსკის ოლქი, კიევი და მარცხენა ნაპირის უკრაინა გადავიდა რუსეთის იმპერიის შემადგენლობაში.]]
**ანდრუსოვოს დაზავება** — ზავი, დაიდო რუსეთსა და რეჩ პოსპოლიტას შორის, რომელმაც დაასრულა 1654-1667 წლების რუსეთ-პოლონეთის ომის აქტიური ფაზა თანამედროვე უკრაინისა და ბელარუსის ტერიტორიაზე. სახელწოდება მიიღო სოფელ ანდრუსოვოსაგან, სადაც ხელი მოეწერა შეთანხმებას.

დაზავებას ხელი მოაწერეს 1667 წლის 9 თებერვალს (ძვ. სტილით 30 იანვარს) რუსეთის მხრიდან ათანასე ორდინ-ნაშჩოკინმა და რეჩ პოსპოლიტას მხრიდან – ეჟი გლებოვიჩმა. 

დაზავების თანახმად რეჩ პოსპოლიტამ  რუსეთს დაუთმო სმოლენსკის ოლქი, ჩერნიგოვის სავოევოდო, ბრიანსკის ოლქი, კიევი და მარცხენა ნაპირის უკრაინა. რუსეთმა თავის მხრივ უარი განაცხადა ლიტვის დაპყრობაზე. მარჯვენა ნაპირის უკრაინა და ბელარუსია დარჩა რეჩ პოსპოლიტას კონტროლის ქვეშ.

## რესურსები ინტერნეტში
* Андрусовское перемирие. 30 января 1667 

კატეგორია:XVII საუკუნის სამშვიდობო ხელშეკრულებები
ჯოზეფ ლეო მანკევიჩი

**ჯოზეფ ლეო მანკევიჩი** (; დ. 11 თებერვალი, 1909, ფლორენცია — გ. 5 თებერვალი, 1993) — ამერიკელი კინო რეჟისორი, სცენარისტი და პროდიუსერი. სახელი გაითქვა ფილმით „ყველაფერი ევას შესახებ“, რომელიც ოსკარის 14 ნომინაციაზე იყო წარდგენილი და ექვსში გაიმარჯვა. ის იყო ოსკაროსანს სცენარისტის, ჰერმან მანკევიჩის ძმა.

## ფილმოგრაფია
*1949 - წერილი სამ ცოლს *(A Letter to Three Wives)*
*1950 - ყველაფერი ევას შესახებ *(All About Eve)*
*1952 - ხუთი თითი *(5 Fingers)*
*1953 - იულიუს კეისარი *(Julius Caesar)*
*1954 - ფეხშიშველი გრაფინია *(The Barefoot Contessa)*
*1959 - უეცრად, გასულ ზაფხულს *(Suddenly, Last Summer)*
*1963 - კლეოპატრა *(Cleopatra)*
*1972 - მეძებარი *(Sleuth)*

## რესურსები ინტერნეტში
*
*

კატეგორია:ამერიკელი კინორეჟისორები
კატეგორია:დაბადებული 1909
კატეგორია:გარდაცვლილი 1993
კატეგორია:ოსკარის მფლობელი კინორეჟისორები
კატეგორია:XX საუკუნის ამერიკელი ბიზნესმენები
ოქროს გლობუსი წლის ახალი ვარსკვლავი კაცისთვის

**ოქროს გლობუსი წლის ახალი ვარსკვლავი კაცისთვის** — ოქროს გლობუსის დაჯილდოების ერთ-ერთი ნომინაცია. გაიცემოდა 1948-1983 წლებში. 1954-1965 წლებში რამდენიმე გამარჯვებულს ასახელებდნენ.

## ლაურეატები
* 1968: დასტინ ჰოფმანი ფილმში *„კურსდამთავრებული"*
* 1969: ლეონარდ უაითინგი ფილმში *„რომეო და ჯულიეტა"*
* 1970: ჯონ ვოითი ფილმში *„შუაღამის კოვბოი"*
* 1976: ბრედ დიურიფი ფილმში *„ვიღაცამ გუგულის ბუდეს გადაუფრინა"*
* 1980: რიკ შროდერი ფილმში *„ჩემპიონი"*

## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
ჯონ ვოიტი

**ჯონ ვოიტი** (; 29 დეკემბერი, 1938, ნიუ-იორკი)  — ამერიკელი მსახიობი კაცი. პირველი წარმატება მოიპოვა ფილმით „შუაღამის კოვბოი“, რისთვისაც მიიღო ოქროს გლობუსი წლის ახალი ვარსკვლავი კაცისთვის. კარიერის მანძილზე მოიპოვა ოსკარის ოთხი ნომინაცია და ერთი ჯილდო, ხოლო ოქროს გლობუსის ცხრა ნომინაცია და ორი ჯილდო.

## პირადი ცხოვრება და ოჯახი
ჯონ ვოიტი არის მსახიობ ანჯელინა ჯოლის მამა. მას შვილთან ახლო ურთიერთობა არ აქვს. მამა-შვილის ერთგვარი შერიგება მოხდა ფილმში „ლარა კროფტი: სამარხების მძარცველი“ (2001). 2002 წლის 12 სექტემბერს ანჯელინამ ჩამოიშორა გვარი ვოიტ
\ი. ამავე წელს გადაცემაში „Access Hollywood“ ჯონ ვოიტი ირწმუნებოდა, რომ მის ქალიშვილს სერიოზული ემოციური პრობლემები ჰქონდა. მოგვიანებით ჯოლიმ აღნიშნა, რომ არ ელაპარაკებოდა მამამისს, რომ ოჯახი მაინცდამაინც სისხლით ნათესაობას არ ნიშნავს და ის შეძენითია.

## ფილმოგრაფია
## რესურსები ინტერნეტში
*

კატეგორია:ამერიკელი მსახიობები
კატეგორია:დაბადებული 1938
კატეგორია:ოსკარის მფლობელი კინომსახიობები
კატეგორია:სლოვაკი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ოქროს გლობუსი საუკეთესო სცენარისთვის

**ოქროს გლობუსი საუკეთესო სცენარისთვის** — ამერიკული ოქროს გლობუსის დაჯილდოების ერთ-ერთი ნომინაცია. გაიცემა 1947 წლიდან. განსხვავებით ოსკარის დაჯილდოებისგან, ოქროს გლობუსზე გაიცემა ერთიანი ჯილდო როგორც ადაპტირებული, ისე ორიგინალური სცენარისთვის.

*"†" აღნიშნავს ოსკარის მოგებას (საუკეთესო ორიგინალური სცენარი) 
*"‡" აღნიშნავს ოსკარის მოგებას  (საუკეთესო ადაპტირებული სცენარი)
*"§" აღნიშნავს, რომ ფილმი არ იყო ნომინირებული ოსკარზე

## ლაურეატები
### 1940-იანები 
### 1950-იანები 
### 1960-იანები 
### 1970-იანები
### 1980-იანები
### 1990-იანები
### 2000-იანები
### 2010-იანები
## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
Story of the Year

მინი|მარჯვნივ|ჯგუფის წევრი დენ მარსელა

**Story of the Year** — ამერიკული როკ-ჯგუფი, რომელიც შეიქმნა 2000 წელს მისურის შტატის ქალაქ სენტ-ლუისში. მისი ორიგინალური სახელი იყო **Big Blue Monkey**, თუმცა მას შემდეგ, რაც გამოვიდა მათი პირველი EP *Story of the Year*, აღმოჩნდა, რომ სახელი Big Blue Monkey უკვე სხვა ჯგუფს ჰქონდა და შესაბამისად ჯგუფის ახალ სახელად აირჩიეს *Story of the Year*.
 
ჯგუფის ჩამოყალიბების შემდეგ რამდენიმე წელიწადში მათ მიაღწიეს თავიანთ პირველ კომერციულ წარმატებას, სადებიუტო ალბომით *Page Avenue*. იგი შეიცავდა ისეთ პოპულარულ სიმღერებს, როგორიცაა „Until the Day I Die“ და „Anthem of Our Dying Day“. მეორე ალბომი, *In the Wake of Determination*, გამოვიდა 2005 წელს. მაგრამ ამ უკანასკნელს დიდი წარმატება ჯგუფისთვის არ მოუტანია. მესამე ალბომი *The Black Swan*, გამოვიდა 2008 წლის 22 აპრილს, ლეიბლზე *Epitaph Records*. მეოთხე ალბომია *The Constant* რომელიც 2010 წელს ჩაიწერა.

## ისტორია 
### Page Avenue (2002-2004) 
7 წლის ადგილობრივი მუშაობის შემდეგ, რაშიც იგულისხმება დემოებისა და სამი EP-ს ჩაწერა, Story of the Year-მა ითანამშრომლა Maverick Records-თან 2002 წელს, შემდეგ კი ჩაწერა და გამოუშვა პირველი ალბომი სახელად *Page Avenue* 2003 წლის სექტემბერში. პირველი სინგლი ალბომიდან იყო „Until The Day I Die“, რომლითაც ჯგუფი პირველად გავიდა ისეთი რადიოს ეთერში, როგორიც არის KROQ-FM და გაყიდა ათასობით ექზემპლარი მსოფლიოს მასშტაბით. მეორე სინგლი „Anthem of Our Dying Day“ ასევე დიდი პოპულარობით გამოირჩეოდა. მისი ვიდეო გადაიღეს ჯგუფ ლინკინ პარკის წევრ ჯო ჰანის დახმარებით. დღესდღეობით ალბომი *Page Avenue* გაყიდულია დაახლოებით 900,000 ეგზემპლარის სახით მხოლოდ აშშ-ში, ხოლო მსოფლიო მასშტაბით - მილიონზე მეტი.

## დისკოგრაფია
### სტუდიური ალბომები
*2003: *Page Avenue* აშშ: #&nbsp;51
*2005: *In the Wake of Determination* აშშ: #&nbsp;19
*2008: *The Black Swan* აშშ: #&nbsp;18
*2010: *The Constant* აშშ: #&nbsp;42
*2013: *Page Avenue: 10 Years and Counting*
*2017: *Wolves*

### EP-ები
*1998: *Three Days Broken*
*1999: *Truth in Separation*
*2002: *Story of the Year*

### საკონცერტო ალბომები და კრებულები
*2005: *Live in the Lou/Bassassins* აშშ: #&nbsp;138
*2008: *Our Time Is Now*

## რესურსები ინტერნეტში
* 
* 
* 
* ოფიციალური ფორუმი 
* ჯგუფის ჩანაწერები ინტერნეტ-არქივში

## სქოლიო 
კატეგორია:ამერიკული როკ-ჯგუფები
კატეგორია:2000 წელს ჩამოყალიბებული ჯგუფები
NGC 7799

**NGC 7799** — გალაქტიკა პეგასის თანავარსკვლავედში. აღმოჩენის თარიღია 1863 წლის 7 ნოემბერი. ეს ობიექტი შედის ახალ საერთო კატალოგში.

## იხილეთ აგრეთვე
*მესიეს ობიექტების სია
*ახალი საერთო კატალოგი

## რესურსები ინტერნეტში
* ინფორმაცია ინგლისურად და ფრანგულად ორიგინალი ახალი საერთო კატალოგიდან

კატეგორია:გალაქტიკები
კატეგორია:პეგასის თანავარსკვლავედი
კრეიგ ჰორნერი

**კრეიგ ჰორნერი** (, დ. 24 იანვარი 1983) — ავსტრალიელი მსახიობი და მუსიკოსი. ცნობილია როლებით: რიჩარდ რალი ტელესერიალში „ლეგენდა მაძიებელზე“ და ეში ტელესერიალში „H2O: უბრალოდ წყალი დაამატე“.

## ბიოგრაფია 
### ადრეული ცხოვრება 
დაიბადა ბრისბენში, შტატ კვინსლენდში, ავსტრალია. დაამთავრა წმინდა პეტრეს სახელობის ლუთერანული კოლეჯი (St. Peters Lutheran College) ინდუროპილის გარეუბანში (Indooroopilly), ქალაქ ბრისბენში, ავსტრალია.

თეატრით გატაცებული იყო სკოლის წლებში, მისი მსახიობური ნიჭი გამოვლინდა სასკოლო სპექტაკლებში. კოლეჯის დამთავრების შემდეგ გადასახლდა სიდნეიში, სადაც სერიოზულად დაიწყო სამსახიობო კარიერა.

### კარიერა 
ჰორნერის კარიერა დაიწყო სერიალ „კიბერგოგონათი“, სადაც მან ითამაშა ჯექსონ კემპბელის როლი. შემდეგ მან ითამაშა ეშ დავის როლი ტელესერიალში „H2O: უბრალოდ წყალი დაამატე“.

პოპულარობა ახალგაზრდა მსახიობტან მოვიდა სერიალ „დიდ ტალღაში“ მონაწილეობის შემდეგ, სადაც მან ითამაშა სერფერ ჰარი მილერის როლი. „დიდ ტალღაში“ წარმატების შემდეგ კრეიგი მიიწვიეს რიჩარდ საიფერის როლზე სერიალში „ლეგენდა მაძიებელზე“.

### პირადი ცხოვრები 
ამჟამად დაქორწინებული არ არის. გატაცებული იყო გიტარაზე დაკვრითა და ლექსების წერით. დაკავებულია სპორტით, მათ შორის ფეხბურთით, ფრენბურთით, ჩოგბურთით, ცურვით, სნოუბორდინგით, თხილამურებით სრიალითა და კაიაკებზე ცურვით.

## ფილმოგრაფია 
## რესურსები ინტერნეტში 
* 
* კრეიგ ჰორნერის ფან-კლუბი 
* კრეიგ ჰორნერი  — TV.com

## სქოლიო 
კატეგორია:დაბადებული 1983
კატეგორია:დაბადებული 24 იანვარი
კატეგორია:ავსტრალიელი მამაკაცი ტელემსახიობები
კატეგორია:XXI საუკუნის ავსტრალიელი მამაკაცი მსახიობები
კატეგორია:ამერიკელი კინომსახიობები
კატეგორია:XXI საუკუნის ავსტრალიელი კაცი მომღერლები
კატეგორია:მსახიობები ანბანის მიხედვით
კატეგორია:ცოცხალი ადამიანები
მოხოროვიჩიჩის ზედაპირი

270პქ|მინი|დედამიწის კვეთი. მოჩანს მოხოროვიჩიჩის ზედაპირი, მონიშნულია როგორც 2 
[270პქ|მინი|[ოფიოლითები, რომელიც ორდოვიციულში ჩაწოლილი იყო „მოხოში“; შემდეგ, ტექტონიკური ძალების შედეგად ამოიზიდა ზედაპირზე]] 
**მოხოროვიჩიჩის ზედაპირი** (**მოხოროვიჩიჩის საზღვარი**; როგორც წესი ეწოდება **მოხო**, ან უბრალოდ M) — გამყოფი ზედაპირი დედამიწის ქერქსა და მანტიას შორის, რომელიც დადგენილია სეისმოლოგიური მონაცემებით. გრძივი სეისმური ტალღების გავრცელების სიჩქარე მოხოროვიჩიჩის ზედაპირზე გადასვლისას (ზემოდან ქვემოთ) ნახტომისებურად იზრდება 6,7-7,6-იდან 7,9-8,2 კმ/წმ-მდე, ხოლო განივი ტალღებისა — 3,6-4,2-იდან 4,4-4,7 კმ/წმ-მდე. სხვადასხვა გეოფიზიკური, გეოლოგიური და სხვა მონაცემები გვიჩვენებენ, რომ ნახტომისებურად უნდა იცვლებოდეს ნივთიერებათა სიმკვრივეც: 2,9-3,0-იდან 3,1-3,5 ტ/მ³-მდე. ვარაუდობენ, რომ მოხოროვიჩიჩის ზედაპირი ერთმანეთისაგან ყოფს სხვადასხვა ქიმიური შედგენილობის ფენებს. 

სახელი ეწოდა ხორვატელი მეტეოროლოგისა და გეოფიზიკოსის ანდრია მოხოროვიჩიჩის პატივსაცემად, რომელმაც 1909 წელს პირველმა დაადგინა ამ საზღვართან დაკავშირებული სეისმური ტალღები. ზოგიერთ უნიკალურ რაიონში მოხოროვიჩიჩის ზედაპირი სუსტად არის გამოხატული, ფიზიკური პარამეტრები ვერტიკალზე იცვლება თანდათანობით რამდენიმე კილომეტრის ინტერვალში. ბურღვით მოხოროვიჩიჩის ზედაპირამდე მიღწევის რამდენიმე ცდა განხორციელდა XX საუკუნეში, თუმცა უშედეგოდ. 

გასული საუკუნის 60-იან წლებში ეროვნული სამეცნიერო ფონდის მიერ განხორციელდა პროექტი „მოხოლე“, აღსანიშნავია აგრეთვე კოლის ზეღრმა ჭაბურღილი, ყოფილ სსრკ-ში. ამ პროექტების ძირითადი დანიშნულება იყო მოხოროვიჩიჩის ზედაპირის გამოკვლევა.

## რესურსები ინტერნეტში
* მოხოროვიჩიჩის ზედაპირი – ენციკლოპედია ბრიტანიკა 
* Modellierung des östlichen Saxothuringikums und der Moho 

## სქოლიო
კატეგორია:ფილების ტექტონიკა
კატეგორია:დედამიწის აგებულება
მიიზაკიულა

**მიიზაკიულა** () — ქალაქი ესტონეთის სამხრეთ-დასავლეთ ნაწილში ვილიანდიმაას მაზრაში.  ქალაქის სტატუსი მიიღო 1938 წლის 1 მაისს.

## მოსახლეობა 
ქალაქის მოსახლეობა 1938 წელს შეადგენდა 2421, ხოლო 2012 წლის მონაცემებით 839 კაცს.

## რესურსები ინტერნეტში 
*  
*Mõisaküla railway station picture gallery 

## სქოლიო
კატეგორია:ესტონეთის ქალაქები
კალასტე

**კალასტე** (; 1923 წლამდე **კრასნიე-გორი**) — ქალაქი ესტონეთის აღმოსავლეთ ნაწილში ტარტუმაას მაზრაში. მდებარეობს ჩუდ-ფსკოვის ტბის ნაპირზე. ქალაქის სტატუსი მიიღო 1938 წელს.

ქალაქის სახელწოდება მომდინარეობს ესტონური სიტყვისაგან kallas (ნაპირი). რუსულად კი 1923 წლამდე ეწოდებოდა კრასნიე-გორი (Красные горы).

1950-1959 წლებში კალასტეს რაიონის ადმინისტრაციული ცენტრია.

## მოსახლეობა 
ეროვნული შემადგენლობა (2000): რუსები — 72,91 %, ესტონელები — 21,14 %.

კონფესიური შემადგენლობა  (2000): მართლმადიდებლები — 17,55 %, ლუთერანები — 7,10 %, სხვა (ძირითადად  სტაროვერი) — 36,21 %, ათეისტი  — 39,15 %.

## რესურსები ინტერნეტში 
* რუსულენოვანი საიტი კალასტეს შესახებ 
* Калласте. ქალაქის მცირე ისტორია
* ესტონეთის რესპუბლიკა, ქ. კალასტე
* კალასტეს სტაროვერული გაერთიანება

## სქოლიო
კატეგორია:ესტონეთის ქალაქები
საერთაშორისო გეოგრაფიული კავშირი

**საერთაშორისო გეოგრაფიული კავშირი** (  IGU) — მსოფლიოს გეოგრაფთა საერთაშორისო სამეცნიერო გაერთიანება. პირველი საერთაშორისო კონგრესი ჩატარდა 1871 წელს ქალაქ ანტვერპენში. თანამედროვე სახით ოფიციალურად დაარსდა 1922 წელს ბელგიის ქალაქ ბრიუსელში.

საერთაშორისო გეოგრაფიული კავშირის მიზანია გეოგრაფიული კვლევის კოორდინაცია მსოფლიო მასშტაბით, გეოგრაფიული კვლევის შედეგების მოსმენა გეოგრაფიულ კონგრესებსა და რეგიონულ კონფერენციებზე და მათი პუბლიკაცია.

ამჟამად საერთაშორისო გეოგრაფიული კავშირი აერთიანებს გეოგრაფებს მსოფლიოს 87 ქვეყნიდან. კონგრესებს შორის მუშაობს 34 კომისია და 4 კვლევითი ჯგუფი, რომლებიც მოიცავენ გეოგრაფიის პრობლემების ფართო სპექტრს.

## პრეზიდენტები 
## რესურსები ინტერნეტში
*საერთაშორისო გეოგრაფიული კავშირი / Union Géographique Internationale
*საერთაშორისო გეოგრაფიული კავშირი / Russian National Committee 

## სქოლიო
კატეგორია:გეოგრაფიული საზოგადოებები
პიუსი

**პიუსი** () — ქალაქი და მუნიციპალიტეტი ესტონეთის ჩრდილო-აღმოსავლეთ ნაწილში იდა-ვირუმაას მაზრაში.

პირველად როგორც დასახლებული პუნქტი ისტორიულ წყაროებში 1472 წლიდან მოიხსენიება. პიუსის ისტორიაში ახალი ეტაპი დაიწყო 1869 წელს, რეველი-სანქტ-პეტერბურგის სარკინიგზო ხაზის მშენებლობის შემდეგ. ქალაქის სტატუსი მიიღო 1993 წელს.

## რესურსები ინტერნეტში 
* ოფიციალური საიტი 

## სქოლიო
კატეგორია:ესტონეთის ქალაქები
კარლ ფრიდრიხ ნაუმანი

**კარლ ფრიდრიხ ნაუმანი** ( დ. 30 მაისი, 1797, დრეზდენი — გ. 26 ნოემბერი, 1873, დრეზდენი) — გერმანელი მინერალოგი და გეოლოგი. პეტერბურგის მეცნიერებათა აკადემიის უცხოელი წევრ-კორესპონდენტი (1857). დაიბადა ქალაქ დრეზდენში, მუსიკოსისა და კომპოზიტორის ოჯახში. განათლება მიიღო პფორტაში, სწავლობდა ფრაიბერგის სამთო სკოლაში, ხოლო მოგვიანებით ლაიფციგსა და იენაში. სასწავლებელი დაამთავრა ქალაქ იენაში და 1823 წელს იქვე დაიწყო სწავლება, ხოლო 1 წლის შემდეგ გადაინაცვლა ქალაქ ლაიფციგში. 1835 წელს ფრაიბერგში გახდა გეოგნოზიის პროფესორი. 1842 წელს ლაიფციგის უნივერსიტეტში გახდა მინერალოგიისა და გეოგნოზიის პროფესორი. 1846 წელს ბერნჰარდ ფონ კოტასთან ერთად შექმნა საქსონიის გეოლოგიური რუკა. კარლ ფრიდრიხ ნაუმანი ენციკლოპედიური ცოდნით იყო აღჭურვილი. 1821-1822 წლებში იმოგზაურა ნორვეგიაში, რის შემდეგ დაწერა ნაშრომები კრისტალოგრაფიაში, მინერალოგიასა და გეოლოგიაში. ავტორია სახელმძღვანელოებისა გეოლოგიასა და მინერალოგიაში. 1866 წელს კაინოზოური ჯგუფის რიგით პირველი სისტემისათვის შემოიღო სახელწოდება პალეოგენური სისტემა. 1868 წელს მიენიჭა ლონდონის გეოლოგიური საზოგადოების უოლასტონის სახელობის მედალი. გეოლოგიურ ლიტერატურაში შეიტანა ცნება მეტასომატოზი. მისი სახელობისაა კრატერი მთვარეზე.

## რესურსები ინტერნეტში
* კარლ ფრიდრიხ ნაუმანი 
* კარლ ფრიდრიხ ნაუმანი  
* კარლ ფრიდრიხ ნაუმანი 

## სქოლიო
კატეგორია:გერმანელი გეოლოგები
კატეგორია:დაბადებული 1797
კატეგორია:გარდაცვლილი 1873
ამადეუსი (ფილმი)

**ამადეუსი ** () — მილოშ ფორმანის ფილმი, რომელიც 1984 წელს გამოვიდა ეკრანებზე. ფილმი გადაღებულია 1979 წელს გამოცემული ამავე სახელწოდების პიესის მიხედვით, რომელიც, თავის მხრივ, ალექსანდრე პუშკინის პიესის „მოცარტი და სალიერის“ ვარიაციაა. ფილმი ასახავს კომპიზიტორების, ვოლფგანგ ამადეუს მოცარტისა და ანტონიო სალიერის ურთიერთობას.

## ჯილდოები
ფილმი წარდგენილი იყო 53 სხვადასხვა ჯილდოზე და მათგან 40 მოიპოვა.

**ოსკარი**
* საუკეთესო სურათი 
* საუკეთესო რეჟისორი: მილოშ ფორმანი
* საუკეთესო ადაპტირებული სცენარი: პიტერ შეფერი
* საუკეთესო მსახიობი კაცი: ფარიდ მიურეი აბრაჰამი
* საუკეთესო მხატვრული გაფორმება: კარელ ჩერნი, პატრიცია ფონ ბრანდენშტაინი
* საუკეთესო კოსტუმების დიზაინი: თეოდორ პიშტეკი
* საუკეთესო გრიმი: დიკ სმითი
* საუკეთესო ხმა: მარკ ბერგერი, თომას სკოტი, ტოდ ბოკელჰაიდე, ქრისტოფერ ნიუმანი

**ოქროს გლობუსი**
* საუკეთესო დრამა
* საუკეთესო რეჟისორი: მილოშ ფორმანი
* საუკეთესო სცენარი: პიტერ შეფერი
* საუკეთესო მსახიობი კაცი დრამაში: ფ. მიურეი აბრაჰამი

**BAFTA**
* საუკეთესო ოპერატორი: მიროშლავ ონდრიჩეკი 
* საუკეთესო მონტაჟი: მაიკლ ჩანდლერი
* საუკეთესო გრიმი და ვარცხნილობა: დიკ სმითი
* საუკეთესო ხმა: მარკ ბერგერი, თომას სკოტი, ტოდ ბოკელჰაიდე, ქრისტოფერ ნიუმანი

**სეზარი**
* საუკეთესო უცხოური ფილმი: მილოშ ფორმანი

## რესურსები ინტერნეტში 
* 
* 
* 

კატეგორია:1984 წლის ფილმები
კატეგორია:ინგლისურენოვანი დრამატული ფილმები
კატეგორია:მილოშ ფორმანის ფილმები
კატეგორია:პიესებზე დაფუძნებული ფილმები
კატეგორია:აშშ-ის ფილმების ეროვნული რეესტრის ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული ბიოგრაფიული დრამატული ფილმები
ბულატ ოკუჯავა

მინი|ბულატ ოკუჯავა
**ბულატ ოკუჯავა** (; დ. 9 მაისი, 1924, მოსკოვი, სსრკ — გ. 12 ივნისი, 1997, კლამარი, საფრანგეთი) — ქართველი საბჭოთა პოეტი, კომპოზიტორი, მომღერალი, ლიტერატორი, პროზაიკოსი და სცენარისტი. 200-მდე სიმღერის ავტორი. საავტორო მუსიკის ჟანრის (ბარდი) წარმომადგენელი.

## რესურსები ინტერნეტში 
*
* ბულატ ოკუჯავა სახელმწიფო მემორიალური მუზეუმი. 
* 9 Мая Булату Окуджаве исполнился бы 81 год . 
* Булат Окуджава . 
* ბულატ ოკუჯავა: პოეზია და პროზა. 

კატეგორია:საბჭოთა მომღერლები
კატეგორია:საბჭოთა კომპოზიტორები
კატეგორია:საბჭოთა პოეტები
კატეგორია:დაბადებული  9 მაისი
კატეგორია:დაბადებული 1924
კატეგორია:გარდაცვლილი 12 ივნისი
კატეგორია:გარდაცვლილი 1997
კატეგორია:თბილისის სახელმწიფო უნივერსიტეტის კურსდამთავრებულები
ბ
კატეგორია:მწერლები ანბანის მიხედვით
კატეგორია:მოსკოვში დაბადებულები
Page Avenue

***Page Avenue*** — ჯგუფ Story of the Year-ის სადებიუტო სტუდიური ალბომი. მან კოლექტივს პირველი საყოველთაო აღიარება მოუტანა. გამოვიდა 2003 წლის სექტემბერში. პირველი სინგლი ალბომიდან იყო „Until The Day I Die“, რომლითაც ჯგუფი პირველად გავიდა ისეთი რადიოს ეთერში, როგორიც არის KROQ-FM და გაყიდა ათასობით ექზემპლარი მსოფლიოს მასშტაბით. მეორე სინგლი „Anthem of Our Dying Day“ ასევე დიდი პოპულარობით გამოირჩეოდა. მისი ვიდეო გადაიღეს ჯგუფ ლინკინ პარკის წევრ ჯო ჰანის დახმარებით. დღესდღეობით ალბომი *Page Avenue* გაყიდულია დაახლოებით 900,000 ეგზემპლარის სახით მხოლოდ აშშ-ში, ხოლო მსოფლიო მასშტაბით - მილიონზე მეტი.

## სიმღერების სია
**დამატებითი მასალა**
* 3 ვიდეო კადრს მიღმა
* „Until the Day I Die“ - მუსიკალური ვიდეო
* ჯგუფის ფოტოსურათები
* ბმული ექსკლუზიურ მასალაზე

## სქოლიო 
კატეგორია:Story of the Year-ის ალბომები
კატეგორია:2003 წლის ალბომები
კატეგორია:Maverick Records-ის ალბომები
ესტონეთის დემოგრაფია

2013 წლის 1 იანვრის მონაცემებით ესტონეთის მოსახლეობა შეადგენდა 1 286 540 ადამიანს. სახელმწიფო ენა არის მხოლოდ ესტონური, თუმცა ესტონეთში ხშირად გამოიყენება რუსული, ასევე უკრაინული, ინგლისური და სხვა.

## მიგრაცია 
ესტონეთის სტატისტიკის დეპარტამენტის მიხედვით 2009 წელს ქვეყნიდან წავიდა მეტი ადამიანი ვიდრე მოვიდა; წავიდა 4 647 ადამიანი და მოვიდა 3 643.

## შობადობა და სიკვდილიანობა 
## სქოლიო 
კატეგორია:ესტონეთის საზოგადოება
კატეგორია:დემოგრაფია ქვეყნების მიხედვით
კატეგორია:ევროპის კავშირის დემოგრაფია
კატეგორია:ევროპის დემოგრაფია ქვეყნების მიხედვით
რაპლა

**რაპლა** () — ქალაქი ცენტრალურ ესტონეთში, რაპლამაას მაზრისა და რაპლის მუნიციპალიტეტის ადმინისტრაციული ცენტრი. 2008 წლის მონაცემებით, მოსახლეობა 5618  ადამიანს შეადგენს.

## გალერეა

File:Rapla church.jpg|მარია მაგდალენას ეკლესია
File:Rapla raudteejaam 2010-05-12.jpg|რკინიგზის სადგური
File:Rapla kultuurikeskus.JPG|კულტურის ცენტრი
File:Rapla ringtee.JPG|ცენტრალური მოედანი

## იხილეთ აგრეთვე
* ესტონეთის ქალაქების სია

## რესურსები ინტერნეტში
*Rapla Parish

კატეგორია:ესტონეთის ქალაქები
კივიილი

**კივიილი** () — სამრეწველო ქალაქი ესტონეთში, იდა-ვირუმაას მაზრაში. 2005 წლის მონაცემებით, მოსახლეობა 7 000 ადამიანს შეადგენს. მთავარი ინდუსტრიაა ზეთოვანი ფიქლის მოპოვება, საიდანაც მომდინარეობს ქალაქის სახელი (ქვის ზეთი). დაყოფილია ორ რაიონად.

დასახლება 1922 წელს დაარსდა, ქალაქის სტატუსი 1946 წელს მიენიჭა.

მოსახლეობის დაახლოებით ნახევარი იმიგრირებულია საბჭოთა პერიოდში, ძირითადად რუსები.

## გალერეა

File:Kivioli chemical plant.JPG|ზეთის საწარმო
File:Kivioli chemical plant (2).JPG|
File:Ida-Viru Tuhamäed.JPG|

## იხილეთ აგრეთვე
* ესტონეთის ქალაქების სია

## რესურსები ინტერნეტში
* ოფიციალური საიტი

კატეგორია:ესტონეთის ქალაქები
სინდი (ესტონეთი)

**სინდი** () — ქალაქი ესტონეთში, პიარნუმაას მაზრაში. მდებარეობს მაზრის დედაქალაქ პიარნუდან 14 კილომეტრში, მდინარე პიარნუს მარცხენა ნაპირზე. 2006 წლის მონაცემებით, მოსახლეობა 4 049 ადამიანს შეადგენს.

## ისტორია
სინდის ტერიტორიაზე ერთ დროს მეზოლითური დასახლება პილუ ყოფილა, რომელიც დაახლოებით ძვ. წ. 8500 წლით თარიღდება და იგი უძველესი დასახველაა ესტონეთში. გეოლოგებმა ის 1965 წელს აღმოაჩინეს. დასახლება სავარაუდოდ ცოტა ხნის მანძილზე არსებობდა, რადგან შემდეგ ის წყალმა დაფარა. ჭაობიანი ტერიტორია XVI საუკუნემდე დაუსახლებელი რჩებოდა.

თანამედროვე დასახლება 1833 წელს საფეიქრო საწარმოს ირგვლივ ჩამოყალიბდა. 1921 წელს ის ოფიციალურად გაფრომდა პა­ტა­რა ქა­ლა­ქად, 1938 წელს კი ქალაქად.

ქალაქის განვითარებისთვის მნიშვნელოვანი იყო 1928 წელს რკინიგზის გახსნა, რომელიც 1970 წლამდე ოპერირებდა.

## გალერეა

Elamu Sindis Paide mnt 5.jpg|ერთ-ერთი სახლი
Elamu Sindis Paide mnt 3.jpg|ერთ-ერთი სახლი

## იხილეთ აგრეთვე
* ესტონეთის ქალაქების სია

## რესურსები ინტერნეტში
* ოფიციალური საიტი 

კატეგორია:ესტონეთის ქალაქები
პალდისკი

**პალდისკი** () — ქალაქი და ბალტიის ზღვის პორტი ჩრდილო-დასავლეთ ესტონეთში, პაკრის ნახევარკუნძულზე. თავდაპირველად ის შვედური დასახლება *რაგვერიკი* იყო, რომელიც XVIII საუკუნეში რუსეთის ფლოტის ბაზა გახდა. 1762 წელს რუსებმა მას *ბალტიისკი პორტი* (Балтийский Порт) უწოდეს. 1933 წლამდე ესტონურად ქალაქი *ბალტიისკი* ერქვა, რაც შეცივალა უფრო ესტონური გამოთქმა *პალდისკით*.

## ისტორია
1962 წელს პალდისკი საბჭოთა ფლოტის წყალქვეშა ბირთვული საწვრთნელი ცენტრი გახდა. ხმელეთზე განლაგებული ორი ბირთვული რეაქტორითა და დასაქმებული 16 000 ადამიანით ის უდიდესი შესაძლებლობების იყო მსგავს ცენტრებს შორის მთელ საბჭოთა კავშირში. ასეთი მნიშვნელობის გამო, მთელი ქალაქი დახურული იყო და გარს ეკლიანი მავთული ერტყა, სანამ 1994 წლის აგვისტოში მას უკანასკნელი რუსული სამხედრო გემი დატოვებდა. რუსეთმა ბირთვული რეაქტორების კონტროლზე საბოლოო უარი 1995 წლის სექტემბერში თქვა.

## იხილეთ აგრეთვე
* ესტონეთის ქალაქების სია

## რესურსები ინტერნეტში
* Population of Paldiski by mother tongue in 1897

კატეგორია:ესტონეთის ქალაქები
კუნდა

**კუნდა** () — ქალაქი ესტონეთში, ფინეთის ყურის სანაპიროზე. ქალაქის სტატუსი მიიღო 1938 წლის 1 მაისს. ქალაქში ფუნქციონირებს ქაღალდის საწარმო, ცემენტის ქარხანა და ნავსადგური. 2005 წლის მონაცემებით, მოსახლეობა 4 000 ადამიანს შეადგენს.

კუნდის სიახლოვეს აღმოჩენილია უძველესი მონადირე-შემგროვებლური საზოგადოების დასახლების ნაკვალევი, რომელიც ძვ. წ. 6500 წლით თარიღდება. ამ ნასახლარებს კუნდის კულტურას უწოდებენ, საიდანაც მომდინარეობს ქალაქის სახელი.

## გალერეა

File:Kunda, domy v centru.jpg|საცხოვრებელი კორპუსები
File:Kunda 1.jpg|ცემენტის ძველი ქარხნის ნანგრევები
File:Kunda, nová továrna.jpg|ქაღალდის ფაბრიკა
File:Kunda hydroelectric station.jpg|ჰიდროელექტროსადგური

## იხილეთ აგრეთვე
* ესტონეთის ქალაქების სია

## რესურსები ინტერნეტში
*ოფიციალური საიტი 

კატეგორია:ესტონეთის ქალაქები
რევაზ ღანიაშვილი

**რევაზ ღანიაშვილი** (დ. 27 მაისი, 1990) — ქართველი ფეხბურთელი, პოზიციით მარცხენა მცველი. 2013 წლამდე ირიცხებოდა საფეხბურთო კლუბ „ვიტ ჯორჯიაში“.

## ტიტულები 
* საქართველოს თასი გამარჯვებული (1): 2009/2010
* საქართველოს სუპერთასი გამარჯვებული (1): 2009/2010
* საქართველოს სუპერთასი ფინალისტი (1): 2010/2011

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:ვიტ ჯორჯიას ფეხბურთელები
კატეგორია:დაბადებული 27 მაისი
ბრწყინვალე გონება (ფილმი)

**ბრწყინვალე გონება ** () — 2001 წლის ბიოგრაფიული ფილმი, რომელიც დაფუძნებულია ჯონ ფორბს ნეშის ცხოვრებაზე. ფილმი გადაღებულია ამავე სახელწოდების ნაწარმოების მიხედვით, რომელიც 1998 წელს გამოიცა და პულიცერის პრემია მიიღო. ჯონ ნეშის როლს ასრულებდა რასელ კროუ, რომლისთვისაც ეს ზედიზედ მეორე წარმატებული ფილმი იყო „გლადიატორის“ შემდეგ.

## როლებში
*რასელ კროუ - ჯონ ფორბს ნეში
*ჯენიფერ კონელი - ალისია ნეში
*ედ ჰარისი - უილიამ პარშერი
*პოლ ბეტანი - ჩარლზ ჰერმანი
*კრისტოფერ პლამერი - დოქტორ როსენი

## ჯილდოები
**ოსკარი**
* საუკეთესო სურათი 
* საუკეთესო რეჟისორი: რონ ჰოვარდი
* საუკეთესო ადაპტირებული სცენარი: აკივა გოლდსმენი
* საუკეთესო მსახიობი ქალი მეორეხარისხოვან როლში: ჯენიფერ კონელი

**BAFTA**
* საუკეთესო მსახიობი კაცი: რასელ კროუ 
* საუკეთესო მსახიობი ქალი მეორეხარისხოვან როლში: ჯენიფერ კონელი

**ოქროს გლობუსი**
* საუკეთესო დრამა
* საუკეთესო მსახიობი კაცი დრამაში: რასელ კროუ
* საუკეთესო მსახიობი ქალი მეორეხარისხოვან როლში: ჯენიფერ კონელი
* საუკეთესო სცენარი: აკივა გოლდსმენი

## რესურსები ინტერნეტში 
* 
* 
* 
* 
* 
* 

კატეგორია:ამერიკული ფილმები
კატეგორია:2001 წლის ფილმები
კატეგორია:ინგლისურენოვანი ფილმები
კატეგორია:ბიოგრაფიული ფილმები
კატეგორია:რონ ჰოვარდის ფილმები
კატეგორია:Universal Pictures-ის ფილმები
კატეგორია:ბიოგრაფიებზე დაფუძნებული ფილმები
კატეგორია:DreamWorks Pictures-ის ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული ბიოგრაფიული დრამატული ფილმები
ოქროს გლობუსი საუკეთესო მსახიობი კაცისთვის დრამაში

**ოქროს გლობუსი საუკეთესო მსახიობი კაცისთვის დრამაში** — ოქროს გლობუსის დაჯილდოების ერთ-ერთი ნომინაცია. გაიცემა 1951 წლიდან. მანამდე გაიცემოდა ერთიანი ჯილდო კაცის როლის საუკეთესო შესრულებისთვის. ჯილდო ყველაზე მეტჯერ მიღებული აქვს ჯეკ ნიკოლსონს (1974, 1975 და 2002 წლებში) და ტომ ჰენქსს (1993, 1994 და 2000 წწ).

*"†" აღნიშნავს ოსკარის მოპოვებას იმავე წელს
*"‡" აღნიშნავს ოსკარის ნომინაციას იმავე წელს

## ლაურეატები
### 1940-იანები

### 1950-იანები

### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
სოფია კოპოლა

**სოფია კოპოლა** (; დ. 14 მაისი, 1971, ნიუ-იორკი, აშშ) — ამერიკელი კინორეჟისორი, სცენარისტი, პროდიუსერი და მსახიობი. ის არის კინორეჟისორ ფრენსის ფორდ კოპოლას ქალიშვილი. სოფია კოპოლა პირველი ამერიკელი ქალია, რომელიც წარადგინეს ოსკარის საუკეთესო რეჟისორის ჯილდოზე.

## ბიოგრაფია
### ადრეული წლები
სოფია კოპოლა ჰოლივუდის პრივილეგირებულ ოჯახში დაიბადა. მისი მამა, ცნობილი რეჟისორი ფრენსის ფორდ კოპოლაა, მსახიობი ნიკოლას კეიჯი კი მისი ბიძაშვილია. მათ ოჯახში ხშირად სტუმრობდნენ აკირა კუროსავა და ვერნერ ჰერცოგი. პატარა სოფია კოპოლა სასკოლო დავალებებს ფილმების სახით ამზადებდა. მან მცირე როლები შეასრულა მამის ფილმებში „აუტსაიდერები“, „კლუბი კოტონი“, „პეგი სიუს ცხოვრება“ „ნათლიმამა III“.

### კარიერა
მოკლემეტრაჟიანი ფილმის „Lick the Star“ (1998) შემდეგ პირველი სრულმეტრაჟიანი მხატვრულ ფილმი „ქალწულების თვითმკვლელობა“ კოპოლამ 1999 წელს გადაიღო ჯეფრი ეუჯენიდესის ამავე სახელწოდების რომანის მიხედვით. მასში გარეუბნელი მოზარდი გოგონების ცხოვრება ასახა. 2003 წელს გამოვიდა ფილმი „თარგმანში დაკარგული“, რომელშიც ბილ მიურეი და სკარლეტ იოჰანსონი ორ გაუცხოებულ მოგზაურს თამაშობენ, რომლებიც ტოკიოში ხვდებიან ერთმანეთს. ფილმმა 44 მილიონი დოლარის მოგება ნახა ჩრდილოეთ ამერიკაში, ხოლო თითქმის 120 მლნ მთელ მსოფლიოში. ფილმმა საუკეთესო სცენარისთვის ოსკარი მოიპოვა, ხოლო საუკეთესო ფილმისა და საუკეთესო სცენარისათვის კი ოქროს გლობუსი მიიღო.

კოპოლას შემდეგ ფილმში „მარი ანტუანეტი“ კომპანია Sony-მ 40 მილიონი დოლარი ჩადო. ფილმი ანტონია ფრეზერის რომანზეა დაფუძნებული და საფრანგეთის სკანდალური დედოფლის ცხოვრებას ასახავს. ფილმმა კრიტიკოსთა განსხვავებული რეაქციები გამოიწვია.

## ფილმოგრაფია
*1999 — თვითმკვლელი ქალწულები *(The Virgin Suicides)* 
*2003 — თარგმანში დაკარგული *(Lost in Translation)*
*2006 — მარი ანტუანეტი *(Marie Antoinette)*
*2010 — სადღაც *(Somewhere)*
*2013 — ელიტური საზოგადოება *(The Bling Ring)*

## რესურსები ინტერნეტში
*
*ზოგიერთი რამ სოფიას შესახებ  ჟურნალი „ცხელი შოკოლადი“, 1 ოქტომბერი, 2006

## სქოლიო
კატეგორია:ამერიკელი კინორეჟისორები
კატეგორია:ამერიკელი სცენარისტები
კატეგორია:დაბადებული 1971
კატეგორია:იტალო-ამერიკელები
კატეგორია:დაბადებული 14 მაისი
კატეგორია:ცოცხალი ადამიანები
კატეგორია:ნიუ-იორკში დაბადებულები